**OZ KVAČALÁK, Kvačalova 20, 821 08 Bratislava**

**Správa o hospodárení OZ Kvačalák za rok 2023**

OZ Kvačalák vzniklo 28.4.2006 v zmysle zákona č. 831/1990 Zb. v znení neskorších predpisov zaregistrovaním Stanov na MV SR pod č. UVS/1-900/90-28102, číslo účtu SK9002 0000 0000 2207562157.

Cieľom nášho OZ je rozvoj SPŠ dopravnej na Kvačalovej ulici 20 v Bratislave a to prispením k skvalitňovaniu a modernizovaniu výchovno-vzdelávacieho procesu najmä na základe týchto aktivít:

* priebežné budovanie fondu učebných pomôcok (vrátane softvéru, didaktickej a výpočtovej techniky a ich údržby) a to po stránke kvantitatívnej aj kvalitatívnej;
* zveľaďovanie a starostlivosť o zariadenia a priestory školy slúžiace na výchovno-vzdelávací proces (triedy, odborné učebne, dielne, laboratóriá, telocvične, kabinety, knižnica, atď.);
* materiálna, organizačná a finančná podpora školských súťaží na školskej aj iných úrovniach (vedomostné, športové, branno-bezpečnostné, spoločensko–vedné, literárne a iné), vrátane rôznych aj všeobecne prospešných študentských iniciatív a mimoškolskej činnosti študentov;
* materiálna a finančná podpora škole prospešného ďalšieho vzdelávania pedagogických a iných zamestnancov školy;
* materiálna podpora rôznych typov pohovorov a skúšok,
* materiálna a finančná podpora rôznych foriem propagácie školy,
* participácia finančnou či inou formou na realizácii rôznych domácich aj zahraničných vzdelávacích a rozvojových projektov;
* všestranná podpora ekologickej výchovy, prierezových tém a programov na prevenciu proti rôznym závislostiam;
* všestranná podpora a motivácia žiakov zo sociálne znevýhodneného prostredia;
* všestranná podpora a motivácia výborných, iniciatívnych a rôzne nadaných žiakov;
* všestranná podpora rôznych školských akcií (napr. exkurzie, lyžiarsky kurz ap.), krúžkov, študentských klubov, školskej autoškoly ap.

Ku dňu 31.12.2022 malo Občianske združenie Kvačalák 10 členov.

Členmi boli: Ing. Čaplová, Ing. Dobrovodová, Ing. Haliaková, Ing. Galandák, p. Kotorová,

Ing Ogrodníková, Ing. Sedláčková, RNDr. Stupareková, Mgr.Trubačíková, Mgr. Zeleňáková.

**V priebehu roku odišli zo školy – či už do starobného dôchodku alebo na skrátený pracovný úväzok viacerí členovia OZ, pribudli noví členovia OZ, takže k 31. 12. 2023 tvorili OZ Kvačalák títo 11 členovia:**

**Ing. Dobrovodová, Ing. Ďurdíková, Ing. Haliaková, Ing Határ, Mgr. Horčíková, Ing. Galandák, Mgr. Grebéčíová, pani Gregová, pani Kotorová, Mgr. Trubačíková, Mgr. Zeleňáková.**

Na základe hlasovania na členskej schôdzi OZ Kvačalák konanej dňa 5.júna 2023 bola jednohlasne zvolená **správna rada** (ako výkonný orgán OZ) v zložení:

Predsedníčka správnej rady: Ing. Tatiana Dobrovodová

Podpredsedníčka správnej rady: Ing. Lýdia Haliaková

Tajomník správnej rady: Ing. Tomáš Galandák.

Tiež bola jednohlasne zvolená **revízna komisia**, ktorej členmi sú p. Danica Kotorová a Mgr. Ivana Trubačíková.

Toto personálne obsadenie jednotlivých orgánov nášho občianskeho združenia platí v tejto zostave od začiatku školského roka 2023/2024, dovtedy pracovali orgány OZ v podobe z prechádzajúceho roka.

OZ Kvačalák pracuje a hospodári v súlade s platnými stanovami a príslušnými právnymi predpismi.

Príjmy sme získali z darov rodičov žiakov školy a zamestnancov, podiel z 2% dane, z úrokov z vkladov na bankovom účte.

**Zostatok k 31. 12. 2022: 3 919,87 €**

**Príjmy v roku 2023: 20 856,98 €**

z toho 2% podiel DzP – 2 349,98 €,

Dary - 11 707,00 €

prevody medzi pokladňou a bankou - 6 800,00 €

**Výdavky v roku 2023: 10 797,09 €**

z toho na:

1. učebné pomôcky, vybavenie učební a školy 3 413, 00 €
2. bankové a iné poplatky 208,13 €
3. služby a ostatné výdavky (súťaže) 375,96 €
4. prevody medzi pokladňou a bankou 6 800,00 €

**Zostatok k 31.12.2023: 13 979,76 €**

Uvedený zostatok finančných prostriedkov sa prenáša do ďalšieho roka.

Občianske združenie Kvačalák darovalo všetok zakúpený majetok škole, teda nemá vlastný majetok.

V nasledujúcom roku plánujeme prispieť na ďalšie projekty realizované školou, nákup školského nábytku, učebných pomôcok, výpočtovej a didaktickej techniky, športových potrieb, odbornej a náučnej literatúry, propagáciu školy, ďalšie vzdelávanie zamestnancov, žiacke súťaže, odmeny pre výborných žiakov a ďalšie aktivity podľa aktuálnych požiadaviek školy, finančných možností a v súlade so štatútom OZ Kvačalák.

Naše združenie je otvorené aj pre ďalších záujemcov o členstvo a spoluprácu. Sme vďační za každú pomoc, nápad, či aktivitu smerujúcu ku skvalitneniu činnosti občianskeho združenia.

Občianske združenie Kvačalák ďakuje všetkým svojim darcom, prispievateľom a spolupracovníkom za ich osobnú aktivitu a prejav sympatie.

Všetci darcovia a spolupracovníci svojou podporou významnou mierou prispievajú k plneniu cieľov OZ Kvačalák, k šíreniu dobrého mena školy, ako aj ku skvalitneniu výchovno-vzdelávacieho procesu primárne z pohľadu žiakov školy a sprostredkovane aj zo strany zamestnancov Strednej priemyselnej školy dopravnej.

Bratislava, 28. marec 2024

Vypracoval: Ing. Tomáš Galandák, tajomník OZ Kvačalák

Ing. Tatiana Dobrovodová

predsedníčka OZ Kvačalák